Di tazwara deg taɣult-agi n tɣamsa, ineɣmasen ttawin-d kan isalen n wayen yellan deg wannar, ma yella d tura uɣalen ineɣmasen ttaken-d tamuɣli-nsen ɣef yisallen-agi, anda isexdamen taɣulin niḍen deg tɣamsa am uzɣan. Axeddim-nsen aladɣa azɣan yebded ɣef sedis (06) n yisteqsiyen (anwa?, d acu?, anda?, melmi?, ayɣer?, amek?), ma yella nerra tamuɣli-nneɣ ɣer wamek ixedmen ineɣmasen azɣan, ad d-naf d azɣan n yisteqsiyin, acku yettili-d s yisteqsiyen-agi i d-nenna di tazwara.